CELEX: 62015CN0543
Language: da
Date: 2015-10-19 00:00:00
Title: Sag C-543/15: Anmodning om præjudiciel afgørelse indgivet af Conseil d'État (Frankrig) den 19. oktober 2015 — Association nationale des opérateurs détaillants en énergie (ANODE) mod Premier ministre og Ministre de l’Écologie, du Développement durable et de l'Énergie

18.1.2016   
            
            
               DA
            
            
               Den Europæiske Unions Tidende
            
            
               C 16/18
            
         Anmodning om præjudiciel afgørelse indgivet af Conseil d'État (Frankrig) den 19. oktober 2015 — Association nationale des opérateurs détaillants en énergie (ANODE) mod Premier ministre og Ministre de l’Écologie, du Développement durable et de l'Énergie
   (Sag C-543/15)
   (2016/C 016/23)
   Processprog: fransk
   
      Den forelæggende ret
   
   Conseil d'État
   
      Parter i hovedsagen
   
   
      Sagsøger: Association nationale des opérateurs détaillants en énergie (ANODE)
   
      Sagsøgt: Premier ministre og Ministre de l’Écologie, du Développement durable et de l'Énergie
   
      Præjudicielle spørgsmål
   
   Skal artikel 34 og 36 i traktaten om Den Europæiske Unions funktionsmåde fortolkes således, at de er til hinder for en kapacitetsordning inden for elektricitetssektoren som den i hovedsagen omhandlede, der bl.a. er beskrevet i nærværende doms præmis 1, 15 og 17-19?
   Nærmere bestemt:
   
               a)
            
            
               Selv om ordningen indebærer, at der kun sker betaling for den tilgængelige kapacitet og ikke i forhold til den faktiske produktion, og i betragtning af, at der tages hensyn til virkningerne af sammenkoblingerne ved fastsættelsen af leverandørernes forpligtelser, på en måde, der forstærker årsagsforbindelsen mellem den omstændighed, at udenlandske kapaciteter udelukkes fra ordningen i henhold til dekretet, og den restriktive virkning på den grænseoverskridende handel med elektricitet, der kan følge heraf, med hensyn til valget af allokering af investorernes ressourcer og leverandørernes forsyningsvalg, skal traktatens artikel 34 fortolkes således, at den er til hinder for en sådan udelukkelsesforanstaltning?
            
         
               b)
            
            
               Under hensyntagen til udviklingen af den EU-retlige ramme, der regulerer det indre marked for elektricitet, kan formålet om elforsyningssikkerhed for en medlemsstats befolkning anses for at være omfattet af begrebet den offentlige sikkerhed, som fastsat i traktatens artikel 36?
            
         
               c)
            
            
               Under hensyntagen til navnlig den skønsmargen, som medlemsstaterne er tillagt med hensyn til udviklingen af en egen politik, der sikrer deres elforsyningssikkerhed, hvilke kriterier skal da lægges til grund for vurderingen af, om en markedsbaseret og decentraliseret kapacitetsordning — der, sådan som det europæiske elektricitetsmarkeds aktuelt ser ud, indebærer en foranstaltning som udelukker udenlandske kapaciteter, og kompenserer dette gennem en hensyntagen til sammenkoblingerne i bestemmelsen af leverandørernes forpligtelser — kan opfylde den proportionalitetsbetingelse, der kræves for at traktatens artikel 36 kan finde anvendelse?